શ્રીનગર : દક્ષિણ કાશ્મીરનાં બ્રેંઠી દિયાલગામમાં શનિવારે સુરક્ષાદળોએ લગભગ નવ કલાક સુધી ચાલેલા ઘર્ષણમાં અચ્છાબલ હૂમલાનો માસ્ટર માઇન્ડર બશીર લશ્કરી ઉર્ફે અકશાને તેનાં સાથી એજાજ અહેમદ ઉર્ફે આઝાદ સાથે ઠાર કરવામાં આવ્યો હતો. સુરક્ષાદળોએ લશ્કરી દ્વારા બંધક બનાવાયેલ 17 ગ્રામીણોને પણ સુરક્ષીત કાઢી લેવામાં આવ્યા હતા.પરંતુ આ દરમિયાન ક્રોસ ફાયરિંગમાં વચ્ચે આવવાનાં કારણે એક મહિલાનું મોત નિપજ્યું હતું.